**Central Coordination Unit of the Private Investment and Digital Entrepreneurship (CCU-PRIDE) Project**

|  |  |  |
| --- | --- | --- |
|  | Md. Mostafizur Rahman  Additional Secretary  Wing Chief (World Bank), Room#04, Block#16, Ph- 9180675,  Fax- 9180671, PO Intercom-255  Email: wingchief02@erd.gov.bd | Project Coordinator,  Central Coordination Unit of the Private Investment and Digital Entrepreneurship (CCU-PRIDE) Project. |
|  | Muhammad Rezaul Karim  Joint Secretary  Branch: WB-III, Room # 13;  Block # 16  Ph- 48113334  Email: wb.br3@erd.gov.bd | Deputy Project Coordinator,  Central Coordination Unit of the Private Investment and Digital Entrepreneurship (CCU-PRIDE) Project. |

|  |  |  |
| --- | --- | --- |
| প্রকল্পের নাম | : | সেন্ট্রাল কো-অর্ডিনেশন ইউনিট অব দ্য প্রাইভেট ইনভেস্টমেন্ট এ্যান্ড ডিজিটাল অন্ট্রাপ্রানারশীপ (সিসিইউ-প্রাইড) প্রজেক্ট। |
| প্রকল্পের ধরণ | : | কারিগরি সহায়তা প্রকল্প |
| বাস্তবায়নকারী প্রতিষ্ঠান | : | বিশ্বব্যাংক অনুবিভাগ, অর্থনৈতিক সম্পর্ক বিভাগ। |
| অর্থায়নকারী সংস্থা | : | আন্তর্জাতিক উন্নয়ন সংস্থা (আইডিএ)। |
| অর্থের উৎস | : | প্রকল্প ঋণ। |
| প্রাক্কলিত ব্যয় | : | ২,৫০৮.০০ লক্ষ টাকা। |
| বাস্তবায়নকাল | : | জানুয়ারি, ২০২১ হতে ডিসেম্বর, ২০২৫ |

**ভূমিকা:**

সিসিইউ-প্রাইড কারিগরি সহায়তা প্রকল্পটি মূলত: Private Investment and Digital Entrepreneurship (PRIDE) প্রকল্পের একটি সমন্বয়কারী ইউনিট। ০৫ (পাঁচ) বছর মেয়াদী প্রাইড প্রকল্পটির দু’টি বাস্তবায়নকারী কর্তৃপক্ষ এবং দু’টি প্রকল্প রয়েছে। বাস্তবায়নকারী প্রতিষ্ঠানদ্বয় হচ্ছে: ০১) বাংলাদেশ অর্থনৈতিক অঞ্চল কর্তৃপক্ষ এবং ০২) বাংলাদেশ হাই-টেক পার্ক কর্তৃপক্ষ। দু’টি উন্নয়ন প্রকল্প হচ্ছে (০১) বঙ্গবন্ধু শেখ মুজিব শিল্প নগর (বিএসএমএসএন) উন্নয়ন প্রকল্প এবং (০২) ডিজিটাল উদ্যোক্তা ও উদ্ভাবন ইকো-সিস্টেম (ডিইআইই) উন্নয়ন প্রকল্প। প্রাইড প্রকল্পটির ঋণের পরিমাণ ইউএসডি ৫০০.০০ মিলিয়ন, তন্মধ্যে বিএসএমএসএন-এর অংশ ইউএসডি ৪৬৭.০৫ মিলিয়ন এবং ডিইআইই-এর অংশ ইউএসডি ৩০.০০ মিলিয়ন। প্রাইড প্রকল্পটির অর্থায়ন চুক্তির তারিখ ১৩ এপ্রিল, ২০২১ এবং প্রকল্পটির কার্যকারিতার তারিখ ১১ জুলাই, ২০২১।

**প্রাইড প্রকল্প গ্রহণ:**

PRIDE প্রকল্পটি Private Sector Development Support Project -PSDSP-এর ধারাবাহিক প্রকল্প। PSDSP প্রকল্পটি জানুয়ারি ২০১২ হতে শুরু হয় এবং ফেব্রুয়ারি ২০২১ তারিখে প্রকল্পটি সমাপ্ত হয় । উক্ত প্রকল্পের মূল ফান্ড এবং অতিরিক্ত অর্থায়নের ফলপ্রসূ ব্যবহার, অর্থনৈতিক জোন, হাই-টেক পার্ক, সফ্‌টওয়্যার টেকনোলজী পার্ক স্থাপন, বেসরকারী বিনিয়োগ বৃদ্ধি ও কর্মসংস্থান সৃষ্টির লক্ষ্যমাত্রা সফলভাবে অর্জিত হওয়ায় PSDSP প্রকল্পের ধারাবাহিকতায় দেশের শিল্পায়ন এবং তথ্য প্রযুক্তির অগ্রগতির মাধ্যমে বিনিয়োগ বৃদ্ধি ও কর্মসংস্থান সৃষ্টির প্রয়াসে IDA Scale-Up Facility (SUF) এর আওতায় ৫০০.০০ মিলিয়ন মার্কিন ডলারের প্রকল্পটি গ্রহণ করা হয়। প্রকল্পটির বিশেষত্ব হলো- ইউএসডি ৫০০.০০ মিলিয়নের মধ্যে ইউএসডি ১৫০.০০ মিলিয়ন Disbursement Linked Indicators (DLIs) এবং ইউএসডি ৩৫০.০০ মিলিয়ন Non-DLIs ভিত্তিক। DLI অর্জিত হলে DLIs সম্পর্কিত ফান্ড Disbursement হবে।

**প্রাইড প্রকল্পের উদেশ্য:**

বাংলাদেশের অর্থনেতিক অঞ্চল এবং সফট্‌ওয়্যার টেকনোলজি পার্কসমূহে পরিবেশগত টেকসই উন্নয়ন, বেসরকারী বিনিয়োগ বৃদ্ধি এবং কর্মসংস্থান সৃষ্টির লক্ষ্যে Private Investment and Digital Entrepreneurship (PRIDE) Project গৃহীত হয়েছে।

**বঙ্গবন্ধু শেখ মুজিব শিল্পনগর (বিএসএমএসএন) উন্নয়ন প্রকল্পের মাধ্যমে**

* বেসরকারী বিনিয়োগ এবং টেকসই উন্নয়ন সক্ষম পরিবেশ সৃষ্টি;
* BEZA-তে একটি স্পেশাল অপারেশন ইউনিট গঠনপূর্বক সরকারি-বেসরকারী অংশীদারিত্বের যাবতীয় কার্যক্রম সম্পাদন;
* Bangabandhu Sheikh Mujib Shilpa Nagar (BSMSN) কে পর্যায়ক্রমে সবুজ এবং পরিবেশ স্থিতিস্থাপক শিল্পনগর হিসেবে গড়ে তোলা;
* শিল্পায়নের জন্য উপযোগী ভূমির সদ্ধ্যবহার এবং ইকোনমিক জোনে গতিশীল বেসরকারী বিনিয়োগ আকর্ষণ ও বাজার সৃষ্টির কার্যক্রম চলছে।

**ডিজিটাল উদ্যোক্তা এবং উদ্ভাবন ইকো-সিস্টেম উন্নয়ন প্রকল্পের মাধ্যমে**

* কাওরান বাজারস্থ সফট্‌ওয়্যার টেকনোলজী পার্ক-১ এর পার্শ্ববর্তী জায়গায় একটি দৃষ্টিনন্দন, পরিবেশ বান্ধব সফ্‌টওয়ার টেকনোলজি পার্ক (ভিশন-২০৪১ স্মার্ট টাওয়ার সফট্‌ওয়্যার টেকনোলজি পার্ক-২) গড়ে তোলা হচ্ছে;
* ০৪টি সফট্‌ওয়্যার টেকনোলজি পার্কে স্টার্ট-আপ সুবিধা সৃষ্টি, ০৭ টি বিশ্ববিদ্যালয়ে ইনোভেশন হাব এবং বিভিন্ন প্রতিষ্ঠান কর্তৃক ব্যবহারের উপযোগী কমন ফ্যাসিলিটি হিসেবে ০৪ টি ল্যাব তৈরি করা হচ্ছে;
* এ প্রকল্পের মাধ্যমে ক্ষুদ্র ও মাঝারি উদ্যোক্তাগণের কর্মক্ষেত্র সৃষ্টি এবং মহিলা, যুবক এবং অন্যান্য শ্রেণীর উদ্যোক্তা সৃষ্টির মাধ্যমে বিপুল সংখ্যক কর্মসংস্থান সৃজন করা হবে।

**সিসিইউ-প্রাইড প্রকল্পের উদ্দেশ্য:**

* সিসিইউ-প্রাইড প্রকল্পের উদ্দেশ্য হলো বাস্তবায়নকারী প্রতিষ্ঠানদ্বয়ের (২টি প্রতিষ্ঠানের ২টি প্রকল্প) এবং বিশ্বব্যাংকের সাথে কার্যকর সমন্বয় সাধন;
* উক্ত প্রকল্পদ্বয়ের কার্যক্রমের সুষ্ঠু পরিবীক্ষণ এবং বিশ্বব্যাংকে সময়মত প্রকল্প কার্যক্রমের এবং ফলাফল অর্জনের উপর প্রতিবেদন প্রদান;

**সিসিইউ-প্রাইড প্রকল্পের কার্যাবলী:**

প্রকল্পের কার্যাদি সুষ্ঠুভাবে সম্পন্ন করার লক্ষ্যে অর্থনৈতিক সম্পর্ক বিভাগে স্থাপিত সেন্ট্রাল কো-অর্ডিনেশন ইউনিট নিম্নেবর্ণিত কার্যাবলী সম্পাদন করছে:

* প্রকল্প উপদেষ্টা কমিটির (Project Advisory Committee) সচিবালয় হিসেবে দায়িত্ব পালন;
* বাস্তবায়নকারী প্রতিষ্ঠানদ্বয়ের Disbursement Linked Indicators (DLIs) যাচাইয়ের নিমিত্ত নিয়োগকৃত Independent Verification Consultant Firm (IVCF)-International এর কার্যক্রমের সমন্বয় সাধন;
* বিশ্বব্যাংকের বিভিন্ন মিশনসমূহের কার্যক্রমে তথ্য ও উপাত্ত প্রদানের মাধ্যমে সার্বিক সহযোগিতা প্রদান;
* বাস্তবায়নকারী কর্তৃপক্ষ ও সংশ্লিষ্ট মন্ত্রণালয়, পরিকল্পনা মন্ত্রণালয়, আইএমইডি, অর্থনৈতিক সম্পর্ক বিভাগ এবং প্রকল্পে কর্মরত কর্মকর্তা-কর্মচারীদের বিবিধ প্রশিক্ষণ, স্ট্যাডি ভিজিট, সাইট ভিজিট, ফিল্প ভিজিট ইত্যাদির মাধ্যমে সক্ষমতা বৃদ্ধিকরণ।
* বহি:নিরীক্ষকদের কাজে প্রয়োজনীয় সহায়তাসহ সঠিক সময়ে অডিট আপত্তির জবাব প্রদানে সহযোগিতাকরণ; এবং

**সিসিইউ-প্রাইড প্রকল্পের সম্পাদিত উল্লেখযোগ্য কার্যাবলী:**

* সিসিইউ-প্রাইড প্রকল্পের মাধ্যমে অর্থনৈতিক সম্পর্ক বিভাগ, পরিকল্পনা মন্ত্রণালয়, আইএমইডি, প্রধানমন্ত্রীর কার্যালয়, তথ্য ও প্রযুক্তি বিভাগ, বঙ্গবন্ধু শেখ মুজিব শিল্প নগর (বিএসএমএসএন) উন্নয়ন প্রকল্প, ডিজিটাল উদ্যোক্তা ও উদ্ভাবন ইকো-সিস্টেম (ডিইআইই) উন্নয়ন প্রকল্পের কর্মকর্তা-কর্মচারীকে দেশে ০২টি ওয়ার্কশপ, ১১ টি বিবিধ বিষয়ের উপরে প্রশিক্ষণ প্রদান করা হয়েছে। তাছাড়া, ০৭টি সাইট ভিজিট এবং ০৬টি ফিল্ড ভিজিটের মাধ্যমে কর্মকর্তাগণকে প্রকল্পের কার্যক্রম সম্পর্কে বাস্তবভিত্তিক ধারনা দেয়া হয়েছে।
* ২০২১-২০২২ অর্থবছরে ০২টি ওয়ার্কশপ, ০৪টি স্থানীয় প্রশিক্ষণ এবং ০২টি ফিল্ড ভিজিটে ২৭৬ জন কর্মকর্তা-কর্মচারী সম্পৃক্ত ছিলেন। অপরপক্ষে, ২০২২-২০২৩ অর্থবছরে ০৫টি স্থানীয় প্রশিক্ষণ, ০৬টি সাইট ভিজিট এবং ০৩টি ফিল্ড ভিজিটে ২৮২ জন কর্মকর্তা-কর্মচারী অংশগ্রহণ করেন। বর্তমান ২০২৩-২০২৪ অর্থবছরে ০২টি স্থানীয় প্রশিক্ষণ, ০১টি সাইট ভিজিট এবং ০১টি ফিল্ড ভিজিটে ৭৮ জন কর্মকর্তা-কর্মচারী অংশগ্রহণ করেন। ফলে, সংশ্লিষ্ট কর্মকর্তা-কর্মচারীদের জ্ঞান অর্জন এবং দক্ষতা উন্নীত হয়েছে।
* দু’টি বাস্তবায়নকারী কর্তৃপক্ষের আওতাধীন দু’টি প্রকল্পের কার্যক্রমের উপর নিয়মিত অগ্রগতি প্রতিবেদন, পরিবীক্ষণ এবং ফলাফল (Results) প্রতিবেদন বিশ্বব্যাংকে প্রেরিত হয়েছে। আইএমইডি, সিএএফও-ইআরডি, সমন্বয় শাখা-ইআরডি-তে যথাযথভাবে প্রতিবেদন প্রেরিত হয়েছে।
* সিসিইউ-প্রাইড প্রকল্পের আর্থিক প্রতিবেদন বিশ্বব্যাংকে সঠিকভাবে সময়মত প্রেরিত হয়েছে। বৈদেশিক সাহায্যপুষ্ট প্রকল্প অডিট অধিদপ্তর কর্তৃক সম্পাদিত নিরীক্ষা কার্যক্রমের সমন্বয় এবং বাস্তবায়নকারী কর্তৃপক্ষের নিরীক্ষা প্রতিবেদন যথাসময়ে অনুসরণ করা (follow-up) হয়েছে।
* বিশ্বব্যাংক কর্তৃক প্রাইড প্রকল্পের বিষয়ে এ যাবৎ সম্পাদিত ০৫ (পাঁচ) টি Implementation Support Review (ISR) Mission-কে যথাসময়ে যথাযথ তথ্য-উপাত্ত প্রদান করা হয়েছে এবং উল্লিখিত Mission সমূহের Aide-Memoires-এর Agreed Actions -এর উপর কার্যক্রম গ্রহণপূর্বক বিশ্বব্যাংকে অবহিত করা হয়েছে।
* স্বাধীন যাচাইকারী পরামর্শক ফার্ম- আন্তর্জাতিক কর্তৃক Inception Report, ১ম দফার Sub-DLIs Verification Report, DLI-Based Project Operation Manual এবং Fund Utilization Report Cycle-1 সম্পাদিত হয়েছে এবং বিশ্বব্যাংক থেকে উক্ত কার্যক্রমের উপর অনাপত্তি পাওয়া গিয়েছে। এসকল কার্যক্রম সম্পাদনে উক্ত ফার্ম-কে প্রয়োজনীয় সহযোগিতা প্রদান করা হয়েছে। বর্তমানে চলমান ২য় দফার Sub-DLIs Verification কার্যক্রমের সমন্বয় সাধন করা হচ্ছে।